
1) Godkendelse af dagsorden
[image: ]Dagsorden godkendt. Punkt 6 flyttes til efter punkt 3.

2) Godkendelse af referatet fra Fiskerirådsmøde nr. 203
[image: Et billede, der indeholder Grafik, design

AI-genereret indhold kan være ukorrekt.]Referatet fra møde nr. 203, godkendt. Skal offentliggøres i Naalakkersuisuts hjemmeside.

3) Orientering fra Departementet for Uddannelse om reform af maritime uddannelser
Departementet for Uddannelse fremlagde deres planer om afholdelse af en workshop i Ilulissat ang. fremtidens fiskeriuddannelser. Hvordan skal fiskeriuddannelserne i Grønland se ud i fremtiden? Der ønskes input fra erhvervet. Workshoppen vil tage sted d. 18. april 2026 på Hotel Arctic i Ilulissat. Relevante papirer sendt afsted d. 20. marts 2026 til hele Fiskerirådsgruppen.
  
4) Orientering fra APNIPN
Forvaltningsplaner:
· Forvaltningsplan for stenbider er godkendt og offentliggjort med ikrafttrædelse fra d. 15. marts 2026. 1 ændring siden høring: Der afsættes hvert år 20 tons som kan fordeles til berørte forvaltningsområder, hvis de har haft lukket for indhandling i 10 dage eller mere i den foregående sæson pga. f.eks. is. Hvis dette ikke er sket, fordeles hele TAC efter fordelingsnøglen. Ændringen er efter politisk ønske.
· Der er indkaldt til 1. møde i arbejdsgruppe om Forvaltningsplan for rejer i Østgrønland. Departementet arbejder på en redegørelse som vil være klar inden mødet og blive forelagt for arbejdsgruppen. Der er også sendt spørgeskemaer ud.
· Der er/bliver indkaldt til en arbejdsgruppe om revision af lakseforvaltningsplanen. Redegørelse næsten færdig og vil blive forelagt til 1. møde.
· Der indkaldes i den kommende tid til revision af forvaltningsplan for torsk.

Brugerviden:
· De årlige spørgeskema om kystnære hellefisk og torsk er ved at blive færdiggjort og sendes ud i denne måned. 

ESU og projektmidler 2026:
· Der er frist for ansøgninger til jolletilskud d. 31. marts. Der er afsat 2.884.000 kr. i 2026.
· Der er afsat 3.120.000 kr. til Genetableringsstøtte, herunder støtte ifbm. klimatiske hindringer i 2026.
· Fiskerifinansieringspuljen akkumulerer ubrugte midler mellem finansårene. Der er i 2026 en bevilling på 7.054.000 kr. samlet med ubrugte midler fra tidligere år er der 27. mio. kr. til rådighed i puljen til støtte til fartøjer over 6 meter og ophugningsstøtte. 
· Der er bevilliget 2.144.000 kr. til projektkonto 50.01.20, hvoraf 2 mio. kr. er til projekter i Østgrønland.

Lovgivning:
· Bifangstbekendtgørelsen har været i høring og er nu i 2. lovkvalitet. Den forventes godkendt i løbet af april måned.
· Bekendtgørelsen for ikke-erhvervsmæssigt fiskeri er kommet tilbage fra 2. lovkvalitet og er nu i oversættelse. Forventes godkendt i april måned.
· Bekendtgørelsen for licenser og kvoter har været i høring frem til 10. marts. Høringssvarene er ved at blive gennemgået, når ændringerne er udarbejdet, skal den i 2. lovkvalitet. Forventes godkendt slut april, evt. start maj.
· Bekendtgørelse om tilskud til fartøjer for Qaanaaq og Østgrønland var i høring til 9. marts. Den er sendt i 2. lovkvalitet og forventes godkendt i april.
· Bekendtgørelse om teknisk regulering af fiskeriet er i 1. lovkvalitet og forventes sendt i høring i april måned.
· Bekendtgørelse om indhandlingsfartøjer, omladning og landanlæg er i 1. lovkvalitet og forventes at kunne sendes i høring i april.

Opfølgning på anbefalingerne fra Fiskerirådet til Naalakkersuisut:
· Naalakkersuisut har modtaget anbefalingerne fra Fiskerirådet og behandlet dem. Anbefalingerne er også sendt ud til kommunerne.
· Anbefalingen om af fjerne fartøjsbegrænsningen på 15 meter i område 47 er indarbejdet i bekendtgørelsen for licenser og kvoter som netop har været i høring.
· Anbefalingen om at undersøge fordele og ulemper ved at ændre 3 sømils grænsen mellem hav og kyst for torsk, forventes igangsat ifm. revision af forvaltningsplan for torsk.
· Ift. anbefaling om fiskeriuddannelser har Departementet forelagt status på arbejdet tidligere til dette møde.
· Ift. anbefalingerne om ESU: så arbejdes der på reform af området. Der forventes at blive indkaldt til møde herom inden sommerferien og forelagt et forslag til FM 2027.
· Der arbejdes nu på udmøntning af den 1. mio. kr. som blev afsat til opfølgning på anbefalingerne på finansloven. Dette skal behandles af Naalakkersuisut og herefter Finansudvalget. Det forventes at midlerne skal bruges på følgende 1) kampagne om fiskeriuddannelser, 2) app til rapportering af tabte fiskeredskaber og 3) øge puljen til jolletilskud.
· GFJK har arbejdet med et forslag til at fremvise indhandlingspriser på deres hjemmeside. De vil fremlægge dette for jer nu. 

QAK: Der ønskes en mere brugervenlig ordning med offentliggørelse af indhandlingspriser i GFJK ’s hjemmeside. Data burde anonymiseres mere da information kan misbruges.

FR tog orienteringerne fra APNINP til efterretning.

5) Formandsskifte jf. §5, stk. 4
Formandskabet pt. hos GE og efter turnus gik den til KNAPK. Niels Boassen er ny formand. Pressemeddelelse fremsendt til godkendelse hos faste FR-medlemmer, efter godkendelse blev den sendt til Naalakkersuisut.gl.

6) Forslag efter § 6 stk. 4
a) Forslag fra GE om justering af den geografiske opdeling i Østgrønland for torsk (bilag 2).

Formandskabet fremlagde forslag om at have ét forvaltningsområde i Østgrønland fremfor de nuværende to forvaltningsområder. Fiskerirådet var ikke enige i, hvorvidt departementet, hvorvidt departementet skulle rådes til at igangsætte justeringen. APF og RG pointerede at det er vigtigt at få biologernes input med da GN tidligere har fremlagt at der er en særlig migration på Dohrn Banke. Sigguk A/S foretrak at justeringen sættes i gang.   
 
Konklusion: APNIPN indkalder til et møde ang. revision af FP torsk.

7) Status på Rådets evt. henvendelser til Naalakkersuisut
Ingen.

8) Udtalelse til Naalakkersuisut.
Ingen. 

9) Udtalelse til offentligheden
Pressemeddelelse bliver udfærdiget af sekretariatet.

10) Rådets næste møde
FR afholder næste møde 27. maj 2026 kl. 10.00

11) Eventuelt
a) QAK: Kritiserer Naalakkersuisuts beslutning om at forhøje torskekvoten i Sydvestgrønland til et delvist udlandsejet fiskeriselskab. KNAPK og Halibut Greenland enige. Der ønskes en orientering fra Naalakkersuisoq om på hvilken baggrund kvoten er blevet forhøjet og en offentlig udtalelse.
 
b) QAK: Der blev fremført at man har set at Avannaata Kommunia ønskede øget regulering af grønlandshaj bestanden ved Ilulissat. APNIPN meddelte at der pågår sagsbehandling på emnet.

c) QAK: Udnyttelsespligten på 75% i hellefiskefiskeriet kan få meget negative konsekvenser. Der er mange der deltager i torskefiskeriet, da priserne er meget gunstige. Hellefiskelicenserne er sikkerhed for lån i banken. Der bør dannes en hurtigt arbejdende gruppe der skal beskæftige sig om emnet. QAK laver oplæg til næste FR-møde.

